Željka Cvijanović

Željka Cvijanović (Жељка Цвијановић; sündinud 4. märtsil 1967 Teslićis) on Bosnia ja Hertsegoviina poliitik, alates 16. novembrist 2022 on ta Bosnia ja Hertsegoviina presidentuuri liige ja kuni 16. juulini 2023 ühtlasi esimees. Aastatel 2013–2018 oli ta Serblaste Vabariigi peaminister, 19. novembrist 2018 kuni 15. novembrini 2022 Serblaste Vabariigi president."Željka Cvijanović na svečanosti preuzela mandat predsjednice RS-a" (in Bosnian). Klix.ba. 19 november 2018

Cvijanović on õppinud filosoofiat Sarajevo ülikoolis ja õigusteadust ning filosoofiat Banja Luka ülikoolis. Željka omandas magistrikraadi Ta on töötanud õpetaja, õppejõu ja tõlgina. 2006. aastast töötas ta Serblaste Vabariigi peaministri nõunikuna Euroopa integratsiooni ja rahvusvaheliste suhete alal. Aastatel 2010–2014 oli ta Serblaste Vabariigi majandussuhete ja regionaalse koostöö minister. 2014. aastal kandideeris ta Bosnia ja Hertsegoviina presidentuuri serblasest liikme kohale. Ta sai 310 867 häält, kuid kaotas Mladen Ivanićile, kes sai 311 799 häält.https://www.biografija.org/politika/zeljka-cvijanovic/

Aastal 2018 kandideeris ta Serblaste vabariigi presidendiks ja võitis 29 999 häälega valimised."Okončano brojanje u RS: Cvijanović osvojila 29.999 glasova više od Govedarice" (in Bosnian). Klix.ba. 16 October 2018.  Ametisse astus ta 19. novembril 2018. Ta on esimene selles ametis olnud naine. 

Cvijanović on abielus ja kahe lapse ema. Ta on isa poolt serblane, aga ema poolt horvaat.Pavković, Jozo (18 september 2018). "Srpske premijerke optužene da su ustaške "unučice"". Večernji list

 Viited 

 Välislingid 
Serblaste Vabariigi presidendi koduleht

Kategooria:Bosnia ja Hertsegoviina poliitikud
Kategooria:Serblaste Vabariigi presidendid
Kategooria:Sarajevo ülikooli vilistlased
Kategooria:Sündinud 1967